projecte-aina/catalan_government_crawling huggingface dataset:
La yersiniosi és una infecció intestinal produïda pels bacteris Y. enterocolitica i Y. Pseudotuberculosis.
S egons les estadístiques oficials de la Unió Europea, esdevé la tercera malaltia en nombre de casos que es transmet dels animals a les persones a través dels aliments a tot Europa.
Es contrau pel consum de carn de porc crua o poc cuita i de llet i productes lactis no pasteuritzats.
La malaltia afecta principalment infants i és més freqüent durant l'hivern.
La febre, el dolor abdominal i la diarrea en són els símptomes més freqüents.
Acostuma a desaparèixer sense necessitat de tractament, tot i que en alguns casos els antibiòtics poden ser necessaris.
La yersiniosi es pot evitar seguint alguns consells bàsics de seguretat alimentària, com ara coure bé els aliments i rentar-se les mans.
El bacteri viu als intestins del porc i d'altres animals, com les vaques, les ovelles i les cabres.
Les persones contrauen la malaltia en menjar carn crua o poc cuita i productes derivats d'aquests animals, com ara la llet sense pasteuritzar.
Altres vies de transmissió menys freqüents són el contacte directe amb animals infectats o entre persones.
Els símptomes canvien en funció de l'edat de la persona infectada.
En el cas dels infants, els principals afectats, la malaltia produeix febre, dolor abdominal i diarrea amb sagnat freqüent.
Les persones adultes acostumen a manifestar febre i dolor abdominal en la zona lateral dreta de l'abdomen, que sovint s'arriba a confondre amb apendicitis.
Els símptomes apareixen de 4 a 7 dies després de l'exposició al bacteri i generalment duren d'una a tres setmanes.
Les complicacions són poc freqüents i poden incloure erupcions a la pell, inflamació i dolor a les articulacions i propagació dels bacteris a la sang.
La infecció es diagnostica amb un cultiu bacterià de matèria fecal.
Consisteix a col·locar una mostra en un medi especial que afavoreix el creixement dels bacteris.
La yersínia també pot estar present en d'altres parts del cos, com ara l'orina, la bilis i la sang.
Les persones afectades acostumen a recuperar-se espontàniament sense necessitat de tractament.
En cas de diarrea, cal beure líquids abundants per compensar la deshidratació que produeix.
Els antibiòtics són útils per als casos greus o davant l'aparició de complicacions.
- Llet i productes lactis sense pasteuritzar.
- Aigua no tractada, com ara la de llacs, rius o estanys.
El joc patològic és un trastorn caracteritzat per la pèrdua de control sobre el joc, amb pensaments irracionals en relació als premis que es poden obtenir.
Per a la persona que juga d'aquesta manera, el joc d'atzar deixa de ser un entreteniment i passa a ser una necessitat.
El joc patològic pot afectar qualsevol persona, de qualsevol edat, gènere, origen i situació socioeconòmica.
Els trets essencials del joc patològic són els següents:
El joc patològic és un problema de salut important reconegut per l'Organització Mundial de la Salut (OMS).
Aquests programes pretenen educar els joves en el risc associat al joc d'atzar excessiu i en altres conductes addictives, com la droga i l'alcohol, i potenciar les seves habilitats per enfrontar-se als factors estressants de la vida quotidiana.
Els objectius són els següents:
Aquestes programes es regeixen per dos principis educatius:
A Catalunya s'han començat diversos programes de prevenció a l'entorn educatiu:
Com podeu saber si esteu jugant massa, o si algú del vostre entorn està jugant massa?
Hi ha senyals que indiquen que hi ha un problema.
Si penseu que podeu estar en risc, parleu-ne amb algú de confiança.
També podeu fer el test d'autoavaluació.
El comportament del jugador pot incloure:
Les persones que conviuen amb un jugador patològic poden experimentar algunes situacions com aquestes:
Els infants també poden resultar directa i adversament afectats pel problema de joc a la família.
Alguns senyals que els infants estan desenvolupant un problema poden ser:
El Departament de Salut ha prioritzat l'atenció al problema del joc patològic i les addiccions comportamentals atesa la important prevalença, gravetat, impacte i alarma social que presenta i perquè es poden portar a terme intervencions sanitàries efectives per tal de detectar-lo de manera precoç i fer-ne el tractament adequat.
Per aquests motius, des del Pla director de salut mental i addiccions es desplega el Pla de reordenació de l'atenció al joc patològic i addiccions comportamentals.
Els principals objectius del Pla de reordenació de l'atenció al joc patològic i addiccions comportamentals són els següents:
El coneixement sobre l'impacte que poden tenir els jocs d'atzar en la salut de les persones és altament valuós per a la disminució del sofriment atribuïble al problema del joc patològic.
Així mateix, una major comprensió de la vulnerabilitat biopsicosocial ajudarà a millorar les estratègies de prevenció.
Les persones amb una addicció als jocs d'atzar tenen unes característiques biopsicosocials que les fan més vulnerables a l'addicció.
Tanmateix, hi ha investigacions que identifiquen subgrups de jugadors tenint en compte aquestes característiques i el seu joc problemàtic.
La identificació d'aquests subgrups de jugadors patològics representa un avenç important, sobretot perquè permet oferir a cada subgrup de jugadors patològics un tractament específic.
Els programes de prevenció són limitats i es troben en les primeres fases de desenvolupament.
Com en altres camps de la medicina, les estratègies de prevenció hauran de ser validades empíricament.
Per resoldre i superar un problema amb els jocs d'atzar, cal tenir voluntat ferma de canviar el comportament.
Aquesta secció us ofereix algunes claus i recomanacions per mantenir el problema a ratlla.
Adquirir certs hàbits saludables, adoptar determinades actituds o fer-vos algunes normes en relació amb el joc us pot ajudar a mantenir sota control el comportament amb els jocs d'atzar.
Alguns dels consells següents poden ser-vos útils.
No intenteu canviar-ho tot en un període curt de temps.
És molt millor fer petits passos en la direcció correcta, que no pas pretendre canvis immediats i radicals.
Reflexioneu amb sinceritat sobre el vostre comportament amb els jocs d'atzar.
Les conseqüències que el joc patològic té en l'economia personal i familiar del jugador poden ser greus.
Per això és important prendre mesures per recuperar el control de les finances.
A continuació s'exposen alguns suggeriments per a les persones que juguen.
Canviar el comportament mai no és fàcil, però es pot fer.
Una de les claus és fer-ho pas a pas, sense pretendre canviar-ho tot de cop.
La primera fase es caracteritza per l'absència de preocupacions.
No teniu cap intenció de canviar el vostre comportament amb els jocs d'atzar en el futur.
Els missatges de família o amics sobre problemes amb el joc no us arriben.
El pròxim pas és preguntar-vos quins són els avantatges i desavantatges del vostre comportament amb els jocs d'atzar:
Ara podeu prendre la decisió de canviar el vostre comportament.
Podeu decidir deixar els jocs d'atzar completament, o decidir jugar menys i amb quantitats menors: és la vostra elecció!
La propera fase és la d'emprendre accions per canviar el comportament.
Podeu fer-ho sol o amb l'ajuda de la família, amistats, un grup d'ajuda mútua o un conseller.
Al final del procés podeu valorar l'experiència d'haver canviat amb èxit el vostre comportament.
Estigueu preparat per a la possibilitat d'una recaiguda.
Això no és estrany, li passa a molta gent.
No ha de ser necessàriament un desastre, especialment si ho podeu veure a venir.
Aleshores, si passa, podeu limitar els danys.
L'estrès està sovint connectat amb el joc patològic, motiu pel qual us pot ser útil aprendre a afrontar-lo d'una altra manera.
Així, quan l'estrès disminueixi, els jocs d'atzar deixaran de ser tan necessaris.
El joc d'atzar us aporta més inconvenients que avantatges.
La vostra família i les amistats també ho han notat.
No podeu resistir l'impuls de jugar, malgrat tots els problemes que us provoca en els diferents àmbits de la vida (personal, familiar, social i professional).
Seria una decisió intel·ligent parlar amb algú sobre aquesta qüestió.
És hora de recuperar el control del vostre comportament en relació amb els jocs d'atzar.
Sentiu atracció pel joc d'atzar.
Us agrada jugar i ho utilitzeu com a via d'escapament.
De vegades oblideu el temps i perdeu més diners dels que teníeu previst.
Altres aspectes importants de la vostra vida, com ara l'escola, la feina, la família, les amistats o les aficions, no van gaire bé.
Seria una decisió intel·ligent esbrinar què podeu fer per evitar les conseqüències negatives del vostre comportament en relació amb els jocs d'atzar.
Escorreu els cigrons remullats, barregeu-hi els cigrons cuits i ho tritureu en un got americà o batedora elèctrica (no cal que quedi una pasta molt fina).
Barregeu la pasta de cigrons amb la ceba, l'all i les espècies.
Poseu-ho a punt de sal i pebre.
Ho guardeu i deixeu reposar a la nevera un mínim d'una hora.
Per fer l'amanida d'acompanyament, renteu i trossegeu la verdura i l'amaniu amb sal, oli i suc de llimona.
Traieu la pasta de cigrons de la nevera i feu-ne porcions d'uns 20 g amb les mans i els enfarineu una mica.
En un cassó amb oli calent, aneu fregint els falàfels fins que estiguin daurats.
Escorreu-los al damunt d'un paper absorbent i els serviu calents amb l'amanida al costat.
Font: Agència Catalana de Seguretat Alimentària / Fundació Alícia
Models de documentació a presentar en funció del tipus de sol·licitud d'acreditació docent que es vulgui sol·licitar:
La documentació a presentar es tramitarà a través de l'aplicació AcreFSE.
Trobareu l'accés en el link següent: http://www.mscbs.gob.es/profesionales/formacion/AcreDocCntUniForSanEsp.htm
Acreditació increment capacitat i dispositius docents d'unitats docents ja acreditades i modificacions estructurals i funcionals que puguin afectar a l'organització de la formació:
La documentació cal enviar-la a l'adreça de correu electrònic [EMAIL] no més tard del 15 de gener de 2020.
La Sub-direcció General d'Ordenació i Desenvolupament Professional, procedirà a efectuar una única revisió de la documentació lliurada, amb caràcter previ a l'emissió de l'informe favorable preceptiu.
Termini de presentació al MSCBS: 1 de novembre 2019 – 1 de maig de 2020
Diccionaris generals i específics de l'àmbit de la salut i altres recursos terminològics.
Serveis automàtics de consulta i criteris lingüístics (abreviacions, majúscules/minúscules, etc.).
Atenció al pacient en diferents llengües, traductors automàtics i recursos terminològics internacionals.
Atenció de consultes lingüístiques per a professionals de l'àmbit de la salut.
Es tracta del període de temps que engloba les primeres sis o vuit setmanes després del part (aproximadament, quaranta dies).
El cos de la dona s'anirà recuperant progressivament i, a poc a poc, aquesta ha d'anar adoptant una vida activa i normalitzant els hàbits quotidians.
És important prendre consciència de la necessitat d'adoptar un estil de vida saludable en relació amb l'alimentació, la higiene i el descans per reduir l'ansietat que pot ocasionar la nova situació i afavorir el benestar.
L'adaptació als nous canvis i a la nova situació familiar pot originar sentiments i emocions ambivalents, com la felicitat i la tristor, l'alegria i l'apatia, la tranquil·litat i l'angoixa, estats d'ànim que es veuen potenciats per la inseguretat en tot allò que envolta la cura del nadó, les molèsties que experimenta, l'excés de visites i la discrepància en la informació que la dona rep tant de professionals i persones properes com de familiars i amics.
És important que tant la dona com la seva parella, en cas que en tingui, siguin conscients de la temporalitat i la brevetat d'aquest estat emocional.
Pot aparèixer depressió postpart, que fa que la dona se senti poc motivada i amb poc suport, i amb ganes de plorar a causa d'una inestabilitat emocional més gran.
Es tracta d'un estat transitori però, de vegades, cal l'ajuda d'un professional de la salut.
El part és un procés que aconsegueix que el fetus, i posteriorment la placenta, transiti des de la cavitat uterina fins a l'exterior de l'organisme matern.
La dona nota un enduriment global, i de vegades dolorós, del ventre.
Generalment es considera que el procés de part s'ha iniciat quan hi ha una activitat uterina rítmica de dues o més contraccions uterines cada deu minuts; el coll de l'úter presenta canvis cap a la maduració i ha començat la dilatació.
El part és un procés fisiològic que, majoritàriament, en el nostre context, es viu dins l'entorn hospitalari, on la dona pot rebre una atenció més o menys medicalitzada.
Es tracta del naixement d'un ésser humà que haurà d'adaptar-se a un nou medi i que requerirà atenció i cura de la seva família per poder cobrir les necessitats bàsiques.
El part està dividit en quatre períodes:
Període previ a l'inici del part.
Es pot produir l'expulsió del tap mucós.
Les contraccions són esporàdiques i sense un ritme concret, curtes, poc intenses i, en general, no doloroses.
El coll uterí comença a dilatar-se.
Aquestes contraccions són rítmiques, intenses i no cedeixen amb el repòs.
La durada d'aquest període pot oscil·lar molt.
Les contraccions són rítmiques i produeixen la sortida del fetus a l'exterior.
La durada d'aquest període és molt variable.
Un cop ha nascut el nadó, l'úter continua contraient-se fins que s'expulsa la placenta i les membranes ovulars.
Aquest procés pot durar al voltant de trenta minuts.
La sexualitat depèn de com cada persona viu, sent i experimenta el seu propi cos i les seves emocions i, per tant, ve determinada pels sentiments i les sensacions que es tenen d'un mateix i dels altres, i per la capacitat que es té d'oferir i experimentar plaer.
Per tant, la sexualitat és subjectiva i diversa.
En aquest sentit, durant la gestació, la sexualitat pot continuar aportant experiències gratificants i, per això, cada parella pot continuar mantenint les relacions sexuals que li aportin plaer.
De vegades, durant l'embaràs, a causa dels canvis hormonals, físics i psicològics, hi pot haver una modificació del desig sexual; pot ser que durant el primer trimestre disminueixi, que augmenti en el segon i que torni a disminuir en el tercer.
Hi ha dones, però, que poden tenir un desig augmentat durant tot l'embaràs.
Si l'embaràs és normal, no és necessari modificar o interrompre els hàbits sexuals i és, fins i tot, desitjable que puguin prosseguir sense inconvenients.
A mesura que avança la gestació (el tercer trimestre) caldrà adoptar postures que no pressionin l'abdomen de la gestant.
El tercer capítol de la Guia per a embarasses està dedicat als hàbits saludables que poden tenir un paper determinant a l'hora de prevenir problemes de salut, i ofereix un apartat complet amb informació i recomanacions relacionades amb la sexualitat i l'afectivitat durant la gestació.
Una alimentació variada i equilibrada és fonamental per al bon desenvolupament de la gestació.
Es recomana realitzar quatre o cinc àpats no copiosos al llarg de la jornada i beure entre 1,5 i 2 litres d'aigua diaris.
Cal moderar el consum de sal i evitar els aliments amb greixos i la llet o els derivats làctics no pasteuritzats.
L'aportació d'aliments o de nutrients determinats varia al llarg de l'embaràs i augmenta la necessitat d'àcids fòlics i de les vitamines A, B, C i D. En el segon i tercer trimestre també augmenta la necessitat de proteïnes, calci, iode i ferro.
Per assolir aquests requeriments, cal consumir en proporcions adequades les racions d'aliments dels diferents grups.
Durant la gestació es necessita una aportació variada d'aliments per a un bon desenvolupament de l'embaràs.
És millor menjar poc i molta varietat d'aliments que no menjar molt i poca varietat d'aliments.
La futura mare no ha de menjar per dos sinó que ho ha de fer dues vegades millor.
L'augment de pes de la dona durant l'embaràs dependrà del pes inicial d'aquesta en el moment de la concepció.
L'equip de professionals que en controla l'embaràs s'encarregarà d'informar-la.
No són recomanables els sucres i els aliments amb greixos, com les pastes dolces, els pastissos, els gelats, les llaminadures, etc.
Alguns organismes nocius poden provocar malalties transmeses pels aliments.
També els contaminants químics que hi ha en certs aliments poden causar problemes de salut.
Cal seguir les recomanacions generals per a la manipulació dels aliments com, per exemple, rentar-se les mans amb aigua tèbia i sabó abans i després de manipular aliments crus, o coure suficientment els aliments, sobretot la carn, el pollastre, els ous i el peix.
El tercer capítol de la Guia per a embarasses està dedicat als hàbits saludables que poden tenir un paper determinant a l'hora de prevenir problemes de salut.
L'embaràs és un procés que s'inicia en el moment de la fecundació (normalment, la unió d'un espermatozou amb un òvul, llevat dels casos d'embaràs múltiple).
L'embaràs és una experiència única però a la vegada també pot ser estressant.
Durant l'embaràs la dona experimenta canvis importants, tant físics com emocionals.
Canvis físics que es produeixen:
Canvis físics que es poden produir:
Gaudeixen de l'experiència i dels canvis que es produeixen en el seu cos. Moltes solen trobar-se més guapes i assumeixen aquests canvis com una part del procés.
Per això també és important el reforç positiu de la parella i de l'entorn, ja que l'embaràs i la maternitat s'han d'entendre com una experiència que s'acostuma a viure amb molta normalitat.
Els canvis emocionals que experimenten les dones gestants són:
De manera habitual, i amb més intensitat durant el primer trimestre, poden aparèixer molèsties.
Convé que la gestant consulti el professional de la salut que li controla l'embaràs, ja que hi ha consells que poden ajudar a reduir-les.
El segon capítol de la Guia per a embarasses parla dels canvis físics i emocionals que es produeixen durant l'embaràs.
Arran del brot de coronavirus detectat a un bar de Mataró, el Servei Català de la Salut va decidir realitzar una intervenció proactiva liderada pel Centre d'Atenció Primària (CAP) Mataró Centre –que forma part del Consorci Sanitari del Maresme– amb la col·laboració de l'Ajuntament de Mataró i el Servei de Vigilància Epidemiològica, amb l'objectiu d'identificar els possibles casos positius entre els clients i trencar la cadena de transmissió de la infecció.
El resultat de les 266 PCR realitzades els dies 4 i 5 de setembre ha estat de 10 casos positius, que representa un percentatge del 3,75% del total de proves realitzades.
El 90% d'aquests pacients són asimptomàtics i només un dels positius havia estat a la terrassa del local, fet que reforça la idea que el risc d'infecció a l'exterior és més baix.
El dia 31 d'agost, l'Ajuntament de Mataró va comunicar als responsables del CAP Mataró Centre que hi havia dos casos positius de COVID-19 entre la plantilla d'un bar de Mataró.
Després de realitzar les PCR a la resta de personal, el resultat va ser de 10 treballadors positius d'un total de 16 cambrers.
La PCR dels dos primers positius es va realitzar el 28 d'agost, però els símptomes d'un d'ells havien començat el dia 23, així que es va decidir fer un rastreig de tots els clients des del dia 21 al 29 d'agost, ja que el restaurant va tancar el dia 30.
El rastreig dels clients s'ha realitzat amb la col·laboració dels propietaris del bar i, gràcies a la important resposta ciutadana, s'ha aconseguit identificar un total de 464 clients.
Els professionals del CAP Mataró Centre, que ha centralitzat la gestió d'aquest brot, han estat els encarregats de la realització de l'estudi dels contactes, trucant a tots els clients, i de realitzar les PCR.
S'han fet proves a més de la meitat de les persones identificades, prioritzant aquells clients que van menjar a l'interior del local, els que hi van anar diverses vegades durant la setmana i les persones de risc per patologies cròniques.
La coordinació entre les institucions i la ràpida actuació han permès detectar aquests 10 nous casos positius i trencar la cadena de contagis per aturar-ne el brot.
La tradició boletaire de Catalunya és ben coneguda.
En arribar les pluges de la tardor, un gran nombre de persones es desplacen als boscos amb l'afany de passar una estona d'esbarjo i omplir de bolets els cistells.
Algunes espècies són tòxiques i molt perilloses.
El desconeixement i la confusió amb espècies comestibles d'aspecte semblant fan que es produeixin intoxicacions, algunes fins i tot mortals.
El criteri bàsic per evitar-les és consumir únicament aquells bolets que se saben identificar sense cap mena de dubte.
Les proves casolanes o les dites populars com ara l'ennegriment del gra d'all o la patata, o de les culleretes de plata per comprovar la toxicitat dels bolets, no són certes.
La creença que els bolets menjats per cargols, llimacs o altres animals no són tòxics també es falsa.
Aneu immediatament al centre mèdic més proper si, després d'haver-los menjat, presenteu símptomes digestius o nerviosos i porteu-hi, si podeu, restes dels bolets ingerits.
L'inici del proper curs té unes característiques extraordinàries a causa de la pandèmia per la COVID-19, per la socialització que representen les escoles, així com per la necessitat de no interrompre la formació de milers d'estudiants.
La detecció precoç de casos i el seu aïllament, així com dels seus contactes estrets, és molt rellevant per mantenir entorns segurs i preservar al màxim l'assoliment dels objectius educatius dels centres.
S'ha establert un procediment per assegurar que el centre educatiu, els centres d'atenció primària de salut, els equips de vigilància epidemiològica i les famílies estiguin informades i actuïn coordinadament i amb seguretat si es produeix un cas de sospita o un cas positiu entre el personal o l'alumnat del centre.
En aquest procediment participen de forma permanent també els ajuntaments, els equips de coordinació territorial i els departaments d'Educació i Salut de la Generalitat de Catalunya per tal de fer-ne un seguiment i activar mesures segons cada cas i la situació epidemiològica de cada moment.
Un dels objectius d'aquest espai és poder oferir tota la informació sobre els procediments i la situació de la comunitat escolar, en el marc de la pandèmia i que arribi a totes les famílies de manera molt directa per tal que estiguin al dia de les mesures, actuacions i decisions que es vagin prenent i que puguin afectar al desenvolupament del curs.
La Xarxa Tecla ha desinfectat la planta i està realitzant estudi entre els treballadors, els pacients ingressats i els donats d'alta des de l'inici del brot
L'Hospital Santa Tecla de Tarragona va notificar dimarts 8 de setembre de l'aparició de diversos casos positius de coronavirus entre el personal sanitari de la tercera planta hospitalària del centre.
Es realitza un cribratge als pacients ingressats a partir del qual es confirma un cas asimptomàtic amb una PCR positiva.
El nombre de casos confirmats fins al moment són de 8 sanitaris i d'1 pacient.
El 2 de setembre un professional inicia simptomatologia compatible, se li fa la PCR i es confirma el diagnòstic.
Arrel d'aquest resultat s'analitzen els contactes estrets, fent PCR a un d'ells, que resulta també positiu.
A partir d'aquests dos casos es fa un cribratge a tots els treballadors de la planta, confirmant-se 6 professionals més positius.
S'ha realitzat un cribratge entre tots els pacients ingressats a la tercera planta i es detecta un pacient asimptomàtic amb una PCR positiva.
L'Hospital Santa Tecla de Tarragona ha desinfectat la planta i continua amb l'activitat.
La Xarxa Sanitària Santa Tecla està realitzant l'estudi entre els treballadors, pacients ingressats i pacients donats d'alta des de l'inici del brot.
Avui dia 10 de setembre s'ha començat a recollir mostres per fer PCR a tots els pacients donats d'alta en els 14 dies abans de la detecció del primer cas.
Tarragona, 10 de setembre de 2020